**Návod, ako vytlačiť potvrdenie o návšteve školy pre svoje dieťa**

**Potvrdenie je možné vytlačiť po prihlásení sa do rodičovského konta cez webovú stránku Edupage**. Po prihlásení sa kliknite na **Štart**. Zvoľte **Dochádzka** a pod nadpisom Potvrdenia zvoľte **Vytlačiť potvrdenie.** Vytlačené potvrdenie obsahuje QR kód, údaje o žiakovi a škole, dátum a čas vytvorenia.

**Potvrdenie sa dá vygenerovať aj v mobilnej aplikácii Edupage.** Po prihlásení sa do rodičovského konta kliknete **na ikonku vedľa mena a priezviska** v ľavom hornom rohu. Zo zoznamu vyberte: **Potvrdenie o návšteve školy,** následne vyberte **Vygenerovať nové potvrdenie**. Uvidíte potvrdenie o návšteve školy s QR kódom. Toto sa vám zobrazí v mobilnej aplikácii aj v prípade, že ste offline.